รมว.คมนาคม เผย NOK ยกเลิก 20 เที่ยวบินต่อวันจนถึง 10 มี.ค.
รมว.คมนาคม เผย NOK ยกเลิก 20 เที่ยวบินต่อวันจนถึง 10 มี.ค.
25 ก.พ. 2559

นายอาคม เติมพิทยาไพสิฐ รมว.คมนาคม เปิดเผยว่า บริษัท สายการบินนกแอร์ จำกัด (มหาชน) หรือ NOK) ได้แจ้งว่า มีความจำเป็นในการยกเลิกเที่ยวบินประมาณ 20 เที่ยวบินต่อวันต่อไปจนถึงวันที่ 10 มี.ค.โดยระหว่างนี้จะมีการใช้เที่ยวบินเช่าเหมาลำร่วมด้วย ซึ่งได้รับความร่วมมือจากสายการบินไทย, สายการบินไทยสมายล์, ไทยไลอ้อนแอร์และนกสกู๊ตบางส่วน โดยนกแอร์เชื่อว่าเที่ยวบินจะเข้าสู่ตารางบินปกติหลังจากปรับปรุงแก้ปัญหาภายในบริษัทแล้วหลังวันที่ 10 มี.ค.นี้
ส่วนกรณีที่มีข่าวว่านักบินนกแอร์ลาออก 17 คน นั้นนายอาคมกล่าวว่า มีนักบินลาออกในขณะเดียวกัน มีนักบินเข้ามาใหม่ขณะนี้อีกประมาณ 15 คน โดยประมาณ 10 คน เป็นนักบินและครูฝึกด้วยจากสหรัฐอเมริกา ซึ่งเป็นพันธมิตรจากโบอิ้งและบางส่วนเป็นนักบินที่ตัดสินใจลาออกไปก่อนหน้านี้ แล้วเปลี่ยนใจกลับมาใหม่ขอมาปักหลักกินข้าวหม้อเดียวกันจะทำให้มีนักบินเพิ่มอีก 15 คน จากที่มี 190 คน
อย่างไรก็ตามทางสำนักงานการบินพลเรือนแห่งประเทศไทย (กพท.) อยู่ระหว่างตรวจสอบรายงานการชี้แจงข้อเท็จจริงเหตุการณ์วันที่ 14 ก.พ.ของนกแอร์ และตรวจสอบชั่วโมงบินของนักบินสายการบินนกแอร์ โดยให้สรุปรายงานมาที่กระทรวงในสัปดาห์หน้า